jkorsvik/nowiki_second_scrape_merged huggingface dataset:
Tempelspinnere

Tempelspinnere (Brahmaeidae) er en gruppe av sommerfugler som tilhører overfamilien spinnere (Bombycoidea). Disse middelsstore til store spinnerne er vakkert mønstret i brunt og hvitt. Det er bare beskrevet rundt 20 arter, og bare én art, italiensk uglespinner (Acanthobrahmaea europaea) forekommer i Europa. Den lever bare ved en vulkansk innsjø i Lucania, Italia, der den ble oppdaget først ganske nylig.


== Utseende ==
Middelsstore til meget store (vingespenn 50 – 160 mm), brunspraglete sommerfugler. Vingene er meget store sammenlignet med kroppen. Hodet er forholdsvis stort, og ulikt de fleste andre spinnere har de en velutviklet sugesnabel. Antennene er ganske korte og tykke, ikke fjærformede. Forvingene er vanligvis runde, noen ganger trukket ut til en spiss. De har et meget variert, brokete mønster i brunt, svart og hvitt som noen ganger omfatter øyeflekker. Bakvingene er forholdsvis store og mønstret omtrent som forvingene. Larvene har lange utvekster på kroppen når de er unge, men mister disse etter hvert.


== Levevis ==
Ulikt de fleste andre spinnere (men i likhet med tussmørkesvermerne, Sphingidae, som de trolig er beslektet med) tar voksne tempelspinnere næring til seg. Tempelspinnere holder til i skogsområder og larvene lever for det meste på busker og trær, kanskje særlig i oljetrefamilien (Oleaceae). Den europeiske arten lever på ask. Sommerfuglene flyr helst om kvelden.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien uglespinnere, Brahmaeidae Swinhoe, 1892
Underfamilien Brahmaeinae Swinhoe, 1892
italiensk uglespinner, Acanthobrahmaea europaea (Hartig, 1963)
Slekten Brahmaea Walker, 1855 - 13 arter, Øst- og Sørøst-Asia
Underfamilien Dactylocerinae Sauter, 1987
Calliprogonos miraculosa Mell, 1937 – Kina
Slekten Dactyloceras Mell, 1927 – Afrika, 17 beskrevne og omtrent like mange ubeskrevne arter
Spiramiopsis comma – Sør-Afrika. Skiller seg fra andre Brahmaeidae blant annet på bredt fjærformede antenner og annerledes vingemønster, usikkert om den hører hjemme i denne familien.


== Kilder ==
Carter, D. (1994) Sommerfugler fra hele verden. Teknologisk Forlag. ISBN 82-512-0438-0
Nettside med lenker til bilder av mange arter: [1]
Brosch, U., Brosch, A. og Naumann, S. Brahmaeidae mundi. Nettside om Brahmaeidae. [2]


== Eksterne lenker ==
(en) tempelspinnere i Encyclopedia of Life 
(en) tempelspinnere i Global Biodiversity Information Facility 
(no) tempelspinnere hos Artsdatabanken 
(sv) tempelspinnere hos Dyntaxa 
(en) tempelspinnere hos Fauna Europaea 
(en) tempelspinnere hos NCBI 
(en) Kategori:Brahmaeidae – bilder, video eller lyd på Wikimedia Commons 
Brahmaeidae – detaljert informasjon på Wikispecies
Høyland prestegjeld

Høyland prestegjeld var prestegjeld i Jæren prosti frem til 1. mai 1997 og deretter i Sandnes prosti frem til prestegjeldet ble nedlagt 1. januar 2006.
Prestegjeldet med sognene Høyland og Soma går tilbake til før-reformatorisk tid (1537).


== Prester i Høyland ==


== Referanser ==


== Kilder ==
Aurenes, Ola (1954). Høyland gards- og ættesoge gjennom 400 år: 1500–1900. Høyland kommune. 


== Eksterne lenker ==
Prestegjeld og sogn i Rogaland
Arvefyrstens palass

Arvefyrstens palass (Arvfurstens palats) er et tidligere svensk slott, ved Gustav Adolfs torg, sentralt i Stockholm, bygningen huser i dag Utrikesdepartementet. Det opprinnelige slottet ble bygget mellom 1783-94 for prinsesse Sofia Albertina, arkitekt var Erik Palmstedt. I 1902 overtok staten slottet og det ble bestemt at utrikesdepartementet skulle flytte inn, noe de gjorde i 1906. 


== Eksterne lenker ==
Rundtur i Arvfurstens palats-Regeringen.se
Thomas Berntsen

Thomas Edvin Berntsen (født 31. juli 1970) er en norsk tidligere fotballspiller som siden desember 2012 har vært sportssjef for Sarpsborg 08. Før dette var han trener for Strømmen. Som spiller var han innom Strømmen, Lillestrøm, Vålerenga, Bryne FK, Bærum SK og østerrikske Bregenz.


== Spillerkarriere ==


== Referanser ==


== Eksterne lenker ==
(en) Thomas Berntsen – Transfermarkt 
(en) Thomas Berntsen – WorldFootball.net 
(en) Thomas Berntsen – FBref
Kampen om den grønne diamant

Kampen om den grønne diamant (originaltittel: Romancing the Stone) er en amerikansk romantisk actionkomedie-, og eventyrfilm fra 1984 med Michael Douglas, Kathleen Turner og Danny DeVito i hovedrollene. Regi er ved Robert Zemeckis.


== Handling ==
Den romantisk forfatteren Joan Wilder (Kathleen Turner) utsettes for stor fare når hun mottar en mystisk pakke i posten sent av hennes søster i Colombia. Like etter ringer søsteren og forteller at hun er blitt kidnappet og at hun må reise til Colombia for å levere pakken til kidnapperne for at hun kan bli satt fri. Helt på egen hånd reiser hun av gårde for å redde søsteren sin fra kidnappernes klør. Den mystiske pakken viser seg å inneholde et skattekart som viser beliggenheten til en enorm smaragd i jungelen. På veien møter hun lykkejegeren og eventyreren Jack Colton (Douglas) som overtaler henne til å selv finne skatten sammen med ham.


== Om filmen ==
Filmen vant to Golden Globes i 1985 og ble samme år nominert i en Oscar-kategori. 
Filmen ble en seermessig suksess og ble det store gjennombruddet for både Kathleen Turner og Danny DeVito i filmbransen. Filmen medførte også et kraftig oppsving for Michael Douglas. 
I 1985 kom oppfølgeren Nilens juvel.
Manuset til filmen ble skrevet i 1979 av en ukjent servitrise i Malibu ved navn Diane Thomas. Hun døde i en bilulykke i 1985.
Både Sylvester Stallone og Christopher Reeve hadde takket nei til rollen som Jack Colton før Douglas tok den.


== I rollene ==
(utvalg)

Michael Douglas ....  Jack T. Colton
Kathleen Turner ....  Joan Wilder
Danny DeVito ....  Ralph
Zack Norman ....  Ira
Alfonso Arau ....  Juan
Manuel Ojeda ....  Zolo
Holland Taylor ....  Gloria
Mary Ellen Trainor ....  Elaine
Eve Smith ....  Mrs. Irwin


== Eksterne lenker ==
(en) Kampen om den grønne diamant på Internet Movie Database 
(no) Kampen om den grønne diamant hos Filmfront 
(sv) Kampen om den grønne diamant i Svensk Filmdatabas 
(da) Kampen om den grønne diamant i Danmark Nationale Filminstitut 
(fr) Kampen om den grønne diamant på Allociné 
(nl) Kampen om den grønne diamant på MovieMeter 
(en) Kampen om den grønne diamant på AllMovie 
(en) Kampen om den grønne diamant på Turner Classic Movies 
(en) Kampen om den grønne diamant på Rotten Tomatoes 
(en) Kampen om den grønne diamant på Metacritic
Jørn Karlsrud

Jørn Gunnar Karlsrud (født 10. desember 1965) er en tidligere norsk fotballspiller. Han spilte for Kongsvinger fra 1992 til 2001. Hans beste prestasjon med Kongsvinger er eliteseriesølvet fra 1992. Han spilte totalt 241 kamper for klubben og scoret 32 mål.


== Karriere ==
Kongsvinger (1992–2001)
Moss (1988–1990)


== Meritter ==
Seriesølv 1992 med Kongsvinger.


== Referanser ==


== Eksterne lenker ==
Profil hos altomfotball.no
Tom Lotherington

Tom Lotherington (født 15. juni 1950 i Tønsberg i Vestfold) er en norsk forfatter og oversetter. 
Han har skrevet både dikt, romaner og biografier og oversatt bøker fra fransk til norsk. Tom Lotherington var bosatt i Frankrike fra 1975 til 1994. Fra 2000 til 2006 var han daglig leder av Norsk forfattersentrum, en formidlingsorganisasjon for skjønnlitterære forfattere i Norge.
I 2009 fikk han Bastianprisen for oversettelsen av Jonathan Littell: De velvillige. Han mottok Hartvig Kirans minnepris i 1987, Mads Wiel Nygaards legat 1995 og Det skjønnlitterære oversetterfonds pris i 2016. Han er medlem av Det Norske Akademi for Språk og Litteratur.


== Bokutgivelser ==
1972: Hverdagsfantasier – dikt utgitt på Dreyer
1975: Det kan ikke fortsette slik – dikt, Dreyer
1978: Tilstander – dikt, Gyldendal
1985: Den tredje tjeneren – roman, Gyldendal
1987: Vanegalleriet – dikt, Aschehoug
1989: Kjødets gjerninger – roman, Aschehoug
1993: Wildenvey – et dikterliv – biografi om Herman Wildenvey, Aschehoug
1995: Iakttagelser – dikt, Aschehoug
1998: Med solen ytterst i nebbet – Harald Sverdrup – biografi om Harald Sverdrup, Aschehoug
2009: Delt løsning – roman, Aschehoug
2012: Et liv i stein - Thor Lundh og hans bedrifter - sakprosa, Aschehoug
2014: Et dikt om Elise - roman, Bokvennen
2018: Som en sky på himmelen - roman, Solum Bokvennen
2020: Gamleveien hjem. Dikt og tekster. Solum Bokvennen


=== Gjendiktninger og oversettelser (utvalg) ===
1979: Georges-Olivier Chateaureynaud: Mathieu Chain
1986: Jean François Vilar: Unntakstilstand
1986: Staffan Seeberg: Stellas frihet
1990: Michele Cazanove: Présumée Solitude. Historien om en kvinne på Haiti.
1991: Jean Echenoz: Sjø
1991: Ismail Kadare:  Albansk vår : krønike, brev, refleksjoner (opprinnelig skrevet på albansk, oversatt fra fransk)
1994: Blaise Cendrars: Prosa om den transsibirske jernbanen og andre dikt – gjendiktning, Aschehoug
1996: Olivier Rolin: Port Sudan
1999: Ismail Kadare: Tre sørgesanger for Kosovo (opprinnelig skrevet på albansk, oversatt fra fransk)
2000: Jean-Philippe Toussaint: På Badet
2001: Jean Echenoz: Jeg stikker (fransk originaltittel Je m’en vais)
2003: Maxence Fermine: Snø
2004: Andreï Makine: Et livs musikk
2006: Jean Echenoz: Ved klaveret
2008: Jonathan Littell: De velvillige
2015: Jules Verne: Kaptein Hatteras


== Referanser ==


== Kilder ==
Presentasjon av Tom Lotherington i Forfatterkatalogen på Forfattersentrums nettsider


== Eksterne lenker ==
Intervju 1999
Brass Target – Jakten på nazigullet

Brass Target – Jakten på nazigullet  (originaltittel: Brass Target) er en amerikansk thriller og mysteriefilm fra 1978 regissert av John Hough. Filmen er lagt til Tyskland like etter andre verdenskrig og handler om jakten på en stor gullbeholdning som blir stjålet av korrupte amerikanske offiserer. General Patton blir selv involvert i etterforskningen. De ledende rollene spilles av John Cassavetes, Sophia Loren, George Kennedy, Robert Vaughn, Patrick McGoohan og Max von Sydow. Filmen er basert på Frederick Nolans roman The Oshawa Project (1973) som legger som premiss at general George S. Pattons dødsfall i virkeligheten var et omhyggelig planlagt snikmord og at han ble drept av en gruppe som jaktet på en gullbeholdning skjult av nazistene. 


== Handling ==
Like etter andre verdenskrig gjennomfører en korrupt gruppe amerikanske offiserer et raid mot et jernbanetog i det okkuperte Tyskland. De kommer seg unna med gull til en verdi av 250 millioner dollar som nazistene gjemte unna mot slutten av krigen. Ranet oppfattes som et nederlag for General Patton og han involverer seg derfor personlig for å få gullet tilbake. Major Joe De Lucca blir satt på saken og han får uventet hjelp fra Maria, en kvinne han hadde et forhold til i starten av krigen. Det blir gjort forsøk på å rydde ham av veien, men det lykkes ikke. Han kommer stadig nærmere de skyldige og sannheten om det store gullranet. En profesjonell leiemorder blir satt inn for å drepe både ham og Patton.


== Om filmen ==
Den amerikanske filmkritikeren Leonard Maltin har gitt den 2 av 4 stjerner.


== I rollene ==
Sophia Loren ....  Mara
John Cassavetes ....  Major Joe De Lucca
George Kennedy ....  General George S. Patton
Robert Vaughn ....  Oberst Donald Rogers
Patrick McGoohan ....  Oberst Mike McCauley
Bruce Davison ....  Oberst Robert Dawson
Edward Herrmann ....  Oberst Walter Gilchrist
Max von Sydow ....  Shelley/Webber
Ed Bishop .... Oberst Frank Stewart
Lee Montague .... Lucky Luciano
Hal Galili .... Kaptein Levy
Bernard Horsfall .... Shelley
John Junkin .... Carberry
Sigfrit Steiner .... Herr Schroeder
Reinhold Olszewski .... General Ostranov
Bob Cunningham .... General Stackwood
Heinz Bennent .... Kasten
Brad Harris .... Løytnant Rowan
Claudia Butenuth .... Hilde
Osman Ragheb .... Herr Wohler
Yulian Panich .... Russisk offiser


== Referanser ==


== Eksterne lenker ==
(en) Brass Target – Jakten på nazigullet på Internet Movie Database 
(no) Brass Target – Jakten på nazigullet hos Filmfront 
(sv) Brass Target – Jakten på nazigullet i Svensk Filmdatabas 
(fr) Brass Target – Jakten på nazigullet på Allociné 
(nl) Brass Target – Jakten på nazigullet på MovieMeter 
(en) Brass Target – Jakten på nazigullet på AllMovie 
(en) Brass Target – Jakten på nazigullet på Turner Classic Movies 
(en) Brass Target – Jakten på nazigullet på Rotten Tomatoes 
(en) Brass Target – Jakten på nazigullet på Box Office Mojo
Torey Hayden

Victoria Lynn Hayden, kjent som Torey Hayden (født 21. mai 1951 i Montana) er en amerikansk spesialpedagog og forfatter som har er spesialist innen selektiv mutisme – selvvalgt stumhet. Hun har skrevet en rekke bøker om sine egne erfaringer.
Hun bor idag i Skottland.


== Referanser ==
Balsfjordeidet

Balsfjordeidet (nordsamisk: Báhccavuonmuotki) er et eid, eller snarere et dalføre, som strekker seg mellom Balsfjorden og Storfjorden i Troms.  Balsfjordeidet danner sørgrensa for Lyngenhalvøya. Høyeste punkt er ved Øvergård, som ligger knappe 100 meter over havet og danner vannskillet mellom nedbørfeltene til Nordkjoselva, som renner vestover til Balsfjorden og Balsfjordelva, som renner i nordøstlig retning mot Storfjorden. Den vestlige delen av eidet kalles også Nordkjosdalen.Eidet er relativt flatt og det ligger gårdsbruk langs hele dalbunnen, men mest i den vestlige delen. Ellers er eidet skogkledt, med innslag av myr.
E6, som på denne strekningen har felles trasé med E8, går langs hele Balsfjordeidet.


== Referanser ==
Jaktoffer

Jaktoffer (originaltittel: Open Season) er en amerikansk-britisk-spansk action-thriller fra 1974 regissert av Peter Collinson. Filmen handler om noen krigsverteraner som møtes hver høst for å drive med menneskejakt. Til slutt ender de selv opp med å bli jaktet på. Hovedrollene spilles av Peter Fonda, John Phillip Law, Cornelia Sharpe og William Holden. 
Selve plottet i filmen er inspirert av Richard Connells novelle The Most Dangerous Game (1924).


== Handling ==
Tre vietnamveteraner holder spenningen og våpeninteressen ved like ved å bedrive en bisarr form for jakt: Hver høst reiser de i ødemarka for å fange intetanende mennesker som de kommer over. Deretter torturerer de dem, for så å slippe dem løs slik at de kan jakte på dem. Denne gangen går det utover en eldre mann og hans unge elskerinne. Det de ikke er klar over er at faren til et tidligere offer er ute etter hevn. Etterhvert blir det jegerne selv som blir bytte.


== Om filmen ==
Jaktoffer ble forbudt vist på kino i Norge i 1975, men ble utgitt på video av A-Video rundt 1984.Filmens ble innspilt i Spania og i Pinewood Studios i England.


== I rollene ==
(utvalg)

Peter Fonda ....  Ken
Richard Lynch ....  Art
John Phillip Law ....  Greg
William Holden ....  Wolkowski
Cornelia Sharpe ....  Nancy
Alberto de Mendoza ....  Martin


== Referanser ==


== Eksterne lenker ==
(en) Jaktoffer på Internet Movie Database 
(sv) Jaktoffer i Svensk Filmdatabas 
(da) Jaktoffer i Danmark Nationale Filminstitut 
(fr) Jaktoffer på Allociné 
(nl) Jaktoffer på MovieMeter 
(en) Jaktoffer på AllMovie 
(en) Jaktoffer på Turner Classic Movies
Product Lifecycle Management

Product Lifecycle Management (PLM) er prosessen for å håndtere hele livssyklusen til et produkt, fra idefase via design og produksjon til drift, vedlikehold og nedleggelse.


== Se også ==
ERP : Enterprise resource planning
Luftvernbataljonen

Luftvernbataljon Ørland (LVbn Ørland) ble opprettet i 1954 på Ørland flystasjon i Ørland kommune i Trøndelag. Gjennom historien har LVAbn benyttet kanonluftvern av typen L-60 og L-70, radarsikter av typen RSS-40 og FCS-2000 og missilsystemer av typen NOAH (Norwegian Adapted HAWK) og NASAMS (Norwegian Advanced Surface to Air Missile System), lenge oppsatt i kombinasjon kalt NORSOL. Bataljonen hadde i 2012 ca 65 befal og vervede, og 75 vernepliktige soldater.Bataljonen er organisert i forskjellige tropper.

Utskytningstropp
Ildledningstropp
Sambandstropp
Kommandoplasstropp
TrentroppIdag er LVbn Ørland den eneste luftvernavdelingen som eksisterer i Norge. Bataljonen ble sommeren 2014 slått sammen med Luftvernartilleribataljon Bodø og samlet på Ørland hovedflystasjon. LVAbn Ørland har egen rekruttskole på Ørland tiltross for Luftforsvarets felles rekruttskole på Madla.De er oppsettende avdeling for FIST-L/LV (Forsvarets innsatstyrke – Luftforsvaret/luftvern) og opererer våpensystemet NASAMS II. Ved å ligge på Ørland hovedflystasjon får avdelingen meget gode synergier og treningseffekt opp mot kampflyskvadronen (338 skvadron) og basesettet (Basesett 1) i tillegg til meget gode treningsmuligheter med de allierte avdelingene som til stadighet besøker Ørland hovedflystasjon gjennom året.


== Referanser ==
Styren

Styren, også kjent som vinylbenzen og mange andre navn, er en organisk forbindelse med kjemisk formel C6H5CH=CH2. Under normaltilstanden er det en aromatisk hydrokarbon og oljeaktig væske. Styren fordamper lett og har en søtlig lukt, selv om vanlige forurensninger gir en ubehagelig lukt. Styren er et viktig halvfabrikata for polystyren, et viktig syntetisk materiale. IARC, det internasjonale kreftinstituttet, har klassifisert substansen som "mulig kreftframkallende for menneske".
Europavei 9

E9 eller Europavei 9 er en europavei som går mellom Orléans i Frankrike og Barcelona i Spania. Veiens lengde er 967 km.
Trasé fastlagt av UNECE: Orléans – Limoges – Toulouse – Barcelona.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Papilio gigon

Papilio gigon er en sommerfugl i familiegruppen svalestjerter. Den lever helt sørøst i Asia.


== Utseende ==
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.


== Levevis ==
Paringen skjer ved sammenkobling mellom de to kjønnene.
Larven er radikalt forskjellige fra de voksne, både i levevis og i kroppsbygning. Larven lever som plantespiser.
Papilio gigon tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie svalestjerter (Papilionidae)
delgruppe Papilioninae
slekt Papilio
Papilio gigon C. & R. Felder, 1864


== Kilder ==
www.funet.fi – Lepidoptera database
Papilionidae – revised GloBIS/GART species checklist Arkivert 9. september 2010 hos Wayback Machine.


== Eksterne lenker ==
(en) Papilio gigon i Encyclopedia of Life 
(en) Papilio gigon i Global Biodiversity Information Facility 
(en) Papilio gigon hos NCBI 
(en) Kategori:Papilio gigon – bilder, video eller lyd på Wikimedia Commons 
(en) Papilio gigon – galleri av bilder, video eller lyd på Wikimedia Commons 
Papilio (Menelaides) gigon – detaljert informasjon på Wikispecies 
Papilio gigon – www.nic.funet.fi/
American Beauty

American Beauty kan sikte til:

American Beauty (film), en amerikansk film fra 1999.
American Beauty (album), et album fra 1970 av The Grateful Dead
American Beauty (rose) En type rose.
«American Beauty Rag», en ragtimemelodi fra 1913 av Joseph Lamb
Papilio glaucus

Papilio glaucus er en sommerfugl i familiegruppen svalestjerter. Den lever i USA og Mellom-Amerika.


== Utseende ==
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.


== Levevis ==
Paringen skjer ved sammenkobling mellom de to kjønnene.
Larven er radikalt forskjellige fra de voksne, både i levevis og i kroppsbygning. Larven lever som plantespiser.
Papilio glaucus tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie svalestjerter (Papilionidae)
delgruppe Papilioninae
slekt Papilio
Papilio glaucus Linnaeus, 1758


== Kilder ==
www.funet.fi – Lepidoptera database
Papilionidae – revised GloBIS/GART species checklist Arkivert 9. september 2010 hos Wayback Machine.


== Eksterne lenker ==
(en) Papilio glaucus i Encyclopedia of Life 
(en) Papilio glaucus i Global Biodiversity Information Facility 
(en) Papilio glaucus hos ITIS 
(en) Papilio glaucus hos NCBI 
(en) Kategori:Papilio glaucus – bilder, video eller lyd på Wikimedia Commons 
(en) Papilio glaucus – galleri av bilder, video eller lyd på Wikimedia Commons 
Papilio glaucus – detaljert informasjon på Wikispecies 
Papilio glaucus – www.nic.funet.fi/